CELEX: C2007/082/90
Language: sk
Date: 2007-04-14 00:00:00
Title: Vec T-30/07: Žaloba podaná 5. februára 2007 – Denka International/Komisia

14.4.2007   
            
            
               SK
            
            
               Úradný vestník Európskej únie
            
            
               C 82/41
            
         Žaloba podaná 5. februára 2007 – Denka International/Komisia
   (Vec T-30/07)
   (2007/C 82/90)
   Jazyk konania: angličtina
   Účastníci konania
   
      Žalobkyňa: Denka International BV (Barneveld, Holandsko) (v zastúpení: K. Van Maldegem, C. Mereu, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť článok 2 písm. b) a prílohy II smernice Komisie 2006/92/ES, a
            
         
               —
            
            
               zaviazať žalovanú na náhradu trov a výdavkov v tomto konaní ako aj úrokov s nimi spojených.
            
         Žalobné dôvody a hlavné tvrdenia
   Prostredníctvom tejto žaloby, sa žalobkyňa domáha čiastočného zrušenia smernice Komisie 2006/92/ES (1) z 9. novembra 2006, ktorou sa menia a dopĺňajú prílohy smerníc Rady 76/895/EHS, 86/362/EHS a 90/642/EHS, čo sa týka maximálnych hladín rezíduí dichlórvosu, (ďalej len „smernica o MHR “alebo „napadnuté opatrenie“) a najmä jej článok 2 písm. b) a príloha II.
   Žalobkyňa uvádza, že vyššie uvedené ustanovenia upravujú maximálne hladiny rezíduí dotknutých látok z predchádzajúcich 2mg/kg na novú prahovú hodnotu 0,01 mg/kg na základe posúdenia spisu žalobkyne vykonaného v súvislosti s posúdením smernice 91/414/EHS (ďalej len „PPPD“), čo je procesne, vedecky a právne chybné.
   Procesne, žalobkyňa uvádza, že napadnuté opatrenie bolo prijaté v súvislosti s porušením procesných záruk ustanovených v článku 8 nariadenia 451/2000, zásadou auditum alteram partem alebo právom na spravodlivé súdne konanie, ako tiež aj porušuje povinnosti odôvodnenia (článok 235 ES). Naviac, žalobkyňa namieta, že uplatnením napadnutého opatrenia Komisia zneužila svoje právomoci a to tak, že dosiahla rovnaký výsledok týmto rozhodnutím, aký by dosiahla rozhodnutím o nezaradení, ktorý však neprijala.
   Z hmotnoprávneho hľadiska, napadnuté opatrenie je údajne založené na zrejmom nesprávnom posúdení a podľa žalobkyne porušuje (i) článok 4 ods. 1 písm. f) smernice 91/414/EHS, (ii) článok 5 smernice MHR, a tiež aj základné zásady práva Spoločenstva, najmä a) legitímnej dôvery a právnej istoty, b) článok 211 ES a zásadu správneho úradného postupu, a c) zásadu proporcionality.
   
      (1)  Smernica Komisie 2006/92/ES z 9. novembra 2006, ktorou sa menia a dopĺňajú smernice Rady 76/895/EHS, 86/362/EHS a 90/642/EHS, pokiaľ ide o maximálne hladiny rezíduí kaptánu, dichlórvosu, etiónu a folpetu (Ú. v. EU L 311, s. 31).